open-index/open-wikipedia-markdown huggingface dataset:
Αλλαγή Γενιάς

H **Αλλαγή Γενιάς** ήταν κεντροαριστερό κυπριακό πολιτικό κίνημα, που ιδρύθηκε το 2019. Επικεφαλής του κινήματος ήταν η Άννα Θεολόγου.

Μετά την αποτυχία του κινήματος να εισέλθει στη Βουλή των Αντιπροσώπων το 2021, το κόμμα ουσιαστικά αδρανοποιήθηκε και μετέπειτα ανέστηλε επίσημα την λειτουργία του.

## Ιστορικό
μικρογραφία|δεξιά|Το λογότυπο του κινήματος «Ανεξάρτητοι» (2019-2021)|260px
Το κίνημα Αλλαγή Γενιάς ιδρύθηκε με την ονομασία «Ανεξάρτητοι» στις 30 Οκτωβρίου 2019 ως πολιτική πλατφόρμα, με τη συμμετοχή της ανεξάρτητης βουλευτού Άννας Θεολόγου, η οποία είχε αποχωρήσει από τη Συμμαχία Πολιτών.

Ενόψει των βουλευτικών εκλογών του 2021, οι Ανεξάρτητοι ανακοίνωσαν τη συνεργασία τους με το Κίνημα Ενωμένων Κυπρίων Κυνηγών, με τη συμμετοχή στελεχών του στα ψηφοδέλτια. Ωστόσο, η συνεργασία των δύο κομμάτων έληξε, εξαιτίας τριβών σχετικά με το όνομα του συνδυασμού, έπειτα από σχετική γνωμάτευση του Γενικού Εισαγγελέα. Λόγω της γνωμάτευσης το κίνημα εγγράφηκε ως πολιτικό κόμμα με βάση τον νόμο περί πολιτικών κομμάτων, αλλάζοντας την ονομασία του σε «Αλλαγή Γενιάς». Τελικά, στις εκλογές, το κίνημα έλαβε το 2,82% της λαϊκής ψήφου, αποτυγχάνοντας να εκλέξει βουλευτή.

## Αποτελέσματα Εκλογών
### Βουλή των Αντιπροσώπων

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Κυπριακά πολιτικά κόμματα
Sportime

Η ***Sportime*** είναι καθημερινή αθλητική εφημερίδα, η οποία εκδίδεται από την ομότιτλη διαδικτυακή ιδιωτική κεφαλαιουχική εταιρεία με έδρα την Ηλιούπολη.

## Ιστορία
Κυκλοφόρησε για πρώτη φορά την 21 Φεβρουαρίου 1994 με γενικό διευθυντή τον **Χάρη Ξύδη**. Η μορφή και η δομή της εφημερίδας έφερε την καινοτομία στον χώρο των έντυπων φύλλων κι έφτασε να πουλάει εξαψήφια σε αριθμό φύλλα. Μεγαλύτερες καινοτομίες της εφημερίδας είναι πως είχε το μέγεθος και σχήμα πολιτικών εφημερίδων κι έγραφε για όλες τις ομάδες και τα σπορ, χωρίς να παίρνει το μέρος κάποιας ομάδας. Η εφημερίδα *Sportime* ήταν η πρώτη που κλήρωσε σε διαγωνισμό δύο μηχανές Harley Davidson.

Στις 2 Απριλίου 2008 ήταν το τελευταίο φύλλο που εξέδωσε η εφημερίδα. Έτσι έκλεισε ο πρώτος κύκλος της εφημερίδας. Υπεύθυνος έκδοσης και πρώτος εκδότης αυτής ήταν ο **Μιχάλης Ανδρουλιδάκης**, όπου με αποτυχημένες επενδυτικές ενέργειες (*[[Tempo TV|TEMPO]], κατασκευαστική εταιρία STABILTON, «Εξουσία», κλωστήρια ΜΑΚΛΩ κλπ*) έφτασε να χρωστάει στις τράπεζες Πειραιώς 6,7 δις δρχ. και Αγροτική 1,2 δις δρχ.

### Σύγχρονη εποχή (2017 - σήμερα)
Στις 22 Ιουνίου 2017, η εφημερίδα επανακυκλοφόρησε με εκδότη τον **Περικλή Γκιόλια**, και διευθυντή τον **Γεράσιμο Μανωλίδη** ο οποίος παράλληλα έχει την επιμέλεια της ομότιτλης διαδικτυακής σελίδας η οποία επανήλθε σε λειτουργία από τις 27 Μαρτίου 2018. Από τις 12 Ιουλίου 2021 η έντυπη έκδοση της εφημερίδας διατίθεται δωρεάν σε **ηλεκτρονική [[Portable Document Format|PDF]] μορφή** βάσει εγγραφής με διεύθυνση ηλεκτρονικού ταχυδρομείου στην ιστοσελίδα από όπου και προβάλλεται.

## Παραπομπές


## Εξωτερικοί σύνδεσμοι
*Επίσημη ιστοσελίδα Sportime

Κατηγορία:Αθλητικές εφημερίδες
Εμμανουήλ Τριποδάκης

μικρογραφία|Τριποδάκης Εμμανουήλ (1924)Ο **Εμμανουήλ Τριποδάκης** (Σπηλιά Κισάμου - Χανιά, 1868 – Αθήνα 1936), ήταν Έλληνας στρατιωτικός, καθηγητής της Σχολής Ευελπίδων, και πολιτικός, ο οποίος συμπορεύτηκε με τον Ελευθέριο Βενιζέλο. Ήταν ένας από τους σαράντα αξιωματικούς του Στρατιωτικού Συνδέσμου που έφεραν τον Κρητικό ηγέτη των Φιλελευθέρων στην εξουσία με το κίνημα του 1909 στο Γουδί και ο οποίος το 1916, τον ακολούθησε στο κίνημα της Εθνικής Άμυνας της Θεσσαλονίκης.

## Βιογραφία
Γεννήθηκε στη Σπηλιά Κισσάμου στα Χανιά το 1868. Φοίτησε με υποτροφία της Ιεράς Μονής Παναγίας Οδηγήτριας Γωνιάς Χανίων, στη νομική σχολή του Εθνικού Πανεπιστημίου Αθηνών και στη συνέχεια στη Σχολή Ευελπίδων. Σε ηλικία 22 ετών κατετάγη ως εθελοντής στο στρατό. Ακολούθησε όλους τους πολέμους και εκστρατείες, τιμήθηκε με πολλά παράσημα και μετάλλια: (Μετάλλιο Ελληνοτουρκικού πολέμου, μετάλλιο Ελληνοβουλγαρικού πολέμου,  μετάλλιο Α΄ Παγκόσμιου πολέμου το μετάλλιο Στρατιωτικής Αξίας με Δάφνη, το παράσημο Αξιωματικού του Γαλλικού Τάγματος της Λεγεώνας της τιμής, το παράσημο Βασιλίσσης Βικτωρίας (The Victoria Cross) και το παράσημο Σερβικού κράτους. Έλαβε μέρος στον Ελληνοτουρκικό πόλεμο (1897), μάχη του Γρίμποβου όπου και τιμήθηκε για τον ηρωισμό του με το παράσημο του σταυρού του Σωτήρος. 

Αποστρατεύτηκε με το βαθμό του Στρατηγού και πολιτεύτηκε το 1924. Αργότερα, τα έτη 1928 και 1932, εξελέγει βουλευτής Κισάμου με το Κόμμα Φιλελευθέρων. Παντρεύτηκε την Αικατερίνη Φιλίππου και απέκτησε 3 γιους. Απεβίωσε το 1936 (68 ετών).

Κατηγορία:Έλληνες στρατιωτικοί
Χαλ Χάρτλεϊ

Ο **Hal Hartley** (γεν, 3 Νοεμβρίου 1959 στο Long Island, Νέα Υόρκη) είναι αμερικανός σκηνοθέτης και σεναριογράφος και θεωρείται πρωτοπόρος του ανεξάρτητου κινηματογράφου.

Μετά την αποφοίτησή του από το γυμνάσιο τον Ιούνιο του 1977, ολοκλήρωσε ένα έτος σπουδών στο *Massachusetts College of Art* στη Βοστώνη πριν σπουδάσει στο *State University of New York's* *Purchase Film School* μεταξύ Σεπτεμβρίου 1980 και Μαΐου 1984. Το 1996 παντρεύτηκε την ιαπωνίδα ηθοποιό και χορεύτρια Miho Nikaido,  η οποία πρωταγωνίστηκε στην ταινία του Flirt (1995). Το 2005, ο Hal Hartley μετακόμισε από τη Νέα Υόρκη στο Βερολίνο.

Οι ταινίες του χαρακτηρίζονται συχνά από ένα ανέκφραστο ύφος με στεγνούς διαλόγους με φιλοσοφικά και ταυτόχρονα αστεία στοιχεία. Ο Χάρτλεϋ συχνά συνθέτει και παίζει τη μουσική για τις ταινίες του με το ψευδώνυμο *Ned Rifle*. Σε αντίθεση με τους περισσότερους άλλους σκηνοθέτες ταινιών χαρακτήρα, ο Hartley κάνει επίσης ταινίες μικρού μήκους, τις οποίες μπορεί να βρει κανείς ως ανθολογίες σε DVD.

Το στυλ του Χάρτλεϊ διακρίνεται από έναν αναγνωρίσιμο ξεχωριστό χαρακτήρα. Σε πολλές από τις ταινίες του επαναλμβάνονται συγκεκριμένα θέματα, όπως τοποθεσίες στο Long Island, δυσφορία με την τεχνολογία και ξένοι, που έρχονται σε σύγκρουση με τον ντόπιο πολιτισμό. Συνεργάζεται με τους ίδιους ηθοποιούς ξανά και ξανά, π.χ. τους και τις Robert John Burke, Martin Donovan, Elina Löwensohn, Bill Sage, Adrienne Shelly, Karen Sillas και Damian Young.

Η ταινία του Hal Hartley's Film *Trust* βραβεύτηκε με το Coups de cœur LTC στο Αμερικανικό Φεστιβάλ Κινηματογράφου του 1991. Στο Φεστιβάλ των Καννών το 1998, κέρδισε το βραβείο καλύτερου σεναρίου για *την* ταινία του *Henry Fool*.

## Παραπομπές


## Εξωτερικοί σύνδεσμοι
* 
*    
* Επίσημη ιστοσελίδα
* Οδηγός αστεριών στον Οδηγό τηλεόρασης Prisma

Κατηγορία:Αμερικανοί
Κατηγορία:Σεναριογράφοι
Κατηγορία:Σκηνοθέτες κινηματογράφου
Συμμετοχή της Κούβας στους Θερινούς Ολυμπιακούς Αγώνες 2020

Η **[[Κούβα]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η εικοστή πρώτη εμφάνιση της χώρας στους αγώνες.

## Παραπομπές

Κούβα
Θερινοί Ολυμπιακοί Αγώνες 2020
Ρόμπερτ Σμιθ

Ο **Ρόμπερτ Τζέιμς Σμιθ** (αγγλ. *Robert James Smith*, γενν. στο Μπλάκπουλ, 21 Απριλίου 1959) είναι Άγγλος τραγουδιστής, τραγουδοποιός, μουσικός και παραγωγός δίσκων. Είναι το μόνο σταθερό μέλος του ροκ συγκροτήματος The Cure, το οποίο ίδρυσε μαζί με άλλους μουσικούς το 1976. Υπήρξε επίσης βασικός κιθαρίστας του συγκροτήματος Siouxsie and the Banshees από το 1982 έως το 1984.

Ο Σμιθ γεννήθηκε στο Μπλάκπουλ, στο Λάνκασιρ της Κεντρικής Αγγλίας, από οικογένεια μουσικών. Ξεκίνησε να ασχολείται με τη μουσική από παιδί και κατά την εφηβεία του ίδρυσε μαζί με συμμαθητές το μέταλ-πανκ συγκρότημα Malice. Οι Malice αργότερα μετονομάστηκαν σε Easy Cure και τελικά το όνομα συντομεύθηκε σε Cure. Οι Cure σήμερα θεωρούνται ένα από τα γνωστότερα στον χώρο της ροκ-νιου γουέιβ μουσικής με 13 στούντιο άλμπουμ και εκατομμύρια πωλήσεις.

Ο Σμιθ είναι γνωστός για τη χαρακτηριστική φωνή του, το στυλ παιξίματος στην κιθάρα και την εκκεντρική του εμφάνιση. Αυτά τα τελευταία δύο χαρακτηριστικά είχαν μεγάλη επίδραση στην υποκουλτούρα των γκοθ που γνώρισε άνθιση τη δεκαετία του '80. Ο Σμιθ τιμήθηκε με συμπερίληψη στο Rock and Roll Hall of Fame ως μέλος των Cure το 2019.

## Παραπομπές


## Εξωτερικοί σύνδεσμοι
* 

Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Άγγλοι μουσικοί
Μόλυ Καζάν

Η **Μόλυ Ντέι Καζάν** (16 Δεκεμβρίου 1906  - 14 Δεκεμβρίου 1963) ήταν Αμερικανίδα δραματουργός και θεατρική συγγραφέας.

## Νεαρή ηλικία
Η Καζάν γεννήθηκε στο Όραντζ, Νιου Τζέρσεϋ,  κόρη της Έμμα Σεσίλια και του Άλφρεντ Μπομόντ Θάτσερ, δικηγόρου.  Οι παππούδες της ήταν η Ελισάβετ (Ντέι) και ο Τόμας Άντονι Θάχερ, κλασικιστής και διευθυντής κολεγίου. Ο θείος της, Τόμας Θάχερ, ήταν δικηγόρος. Ήταν η πρώτη σύζυγος του σκηνοθέτης Ελία Καζάν .

## Καριέρα
Έγραψε τα ακόλουθα έργα:

* *Το Egghead*
* *Rosemary*
* *The Alligator*

## Προσωπική ζωή
Πέθανε το 1963, δύο ημέρες πριν από τα 57α γενέθλιά της, στο Νοσοκομείο Μπέλβιου της Νέας Υόρκης μετά από εγκεφαλική αιμορραγία Άφησε πίσω της τον σύζυγό της και τέσσερα παιδιά, συμπεριλαμβανομένου του θεατρικού συγγραφέα Νίκολα Καζάν. Η εγγονή της είναι η ηθοποιός Ζόι Καζάν.

## Παραπομπές


## Περαιτέρω ανάγνωση
* *Who's Who of American Women, 1η διαφήμιση.* (1958–59), σελ.&nbsp;679 (εκ νέου Molly Thacher Kazan)
* *[[Πανεπιστήμιο Γέιλ|Yale University]] Obituary Record των αποφοίτων που πέθαναν κατά τη διάρκεια του έτους που έληξε την 1η Ιουλίου 1928*, σελ.&nbsp;58–59 (εκ νέου Alfred Beaumont Thacher)
* *Βιογραφικό και ιστορικό αρχείο της τάξης του 1835 στο Yale College για τα πενήντα χρόνια από την είσοδο της τάξης στο κολέγιο* (1881), σελ.&nbsp;165–68 (εκ νέου Thomas Anthony Thacher )
* CT Cobb, LE Thacher, & DW Allen, *Genealogy and Biographical Sketches of the Descendants of Thomas and Anthony Thacher* (1872), σελ.&nbsp;12–15.

## Εξωτερικοί σύνδεσμοι
* Notable Kin: New England in Hollywood, Part II: Behind the Scenes

Κατηγορία:Σεναριογράφοι
Λοφάρι Ροδόπης

Το **Λοφάρι** ή **Λοφάριο** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 25 μέτρα.

## Γεωγραφία - ιστορία
Το Λοφάρι βρίσκεται στα βορειοανατολικά του κάμπου της Κομοτηνής και τις νότιες όχθες του Λίσσου ποταμού, σε απόσταση 14 χλμ. Ν.-ΝΑ. από τις Σάπες (έδρα του δήμου) και 26 χλμ. Α.-ΝΑ. από την Κομοτηνή. Το χωριό αναφέρεται ως *Λεφετζιλέρ* από τον γιατρό της Μαρώνειας Μελίρρυτο στο βιβλίο του "Περιγραφή Ιστορική και Γεωγραφική από εκκλησιαστική άποψη της Μητρόπολης Μαρωνείας" (έκδοση του 1871) να "*περιέχει οικίας χριστιανικάς 15-19"*. Οι κάτοικοί του χριστιανοί και μουσουλμάνοι (το 1/4 του χωριού είναι Ρομά και λίγες οικογένειες Πομάκων) ασχολούνται κυρίως με τη γεωργία κυρίως βαμβάκι και καπνά. Ενοριακός ναός είναι η εκκλησία των Παμμεγίστων Ταξιαρχών στην ανατολική άκρη του χωριού. 

Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρίσβης. Το 1951 με το ΦΕΚ 36Α - 28/01/1951  ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τον Αετόλοφο αποτελούν την δημοτική κοινότητα Λοφαρίου που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2021 είχε πληθυσμό 379  κατοίκους.

## Εξωτερικοί σύνδεσμοι
*  από τα Γενικά Αρχεία του Κράτους

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Ελένη της Ουγγαρίας, δούκισσα της Αυστρίας

Η **Ελένη**. ουγγρ.: **Ilona Magyarországról** (π. 1155 - 25 Δεκεμβρίου 1199) από τον Οίκο των Άρπαντ, ήταν πριγκίπισσα της Ουγγαρίας και με τον γάμο της έγινε δούκισσα της Αυστρίας από το 1177 και της Στυρίας από το 1192 έως το 1194.

## Βιογραφία
Ήταν η τρίτη κόρη του Γκέζα Β΄ της Ουγγαρίας και της Ευφροσύνης των Ρουρικιδών, κόρης του Μστισλάβ Α΄ μεγάλου πρίγκιπα του Κίεβου από τη δεύτερη σύζυγό του Λιουμπάβα Ντμιτρίεβνα. 

Λίγα είναι γνωστά για τη ζωή ή τον χαρακτήρα της. Τα μόνα σαφή γεγονότα για τη ζωή της είναι ότι την Πεντηκοστή του 1174 ήταν παντρεμένη με τον Λεοπόλδο Ε΄ δούκα της Αυστρίας. Ο γάμος αντικατοπτρίζει τον δυτικό προσανατολισμό του Ουγγρικού Οίκου των Άρπαντ ενόψει της επεκτατικής πολιτικής του Μανουήλ Α΄ Κομνηνού Αυτοκράτορα τω Ρωμαίων. Η αδελφή του Λεοπόλδου Ε΄, η Αγνή, είχε ήδη παντρευτεί τον Στέφανο Γ΄ της Ουγγαρίας, τον μεγαλύτερο αδελφό της Ελένης, ο οποίος είχε αποβιώσει το 1172.

Η Ελένη και ο Λεοπόλδος έκαναν παιδιά. Αυτός απεβίωσε στις 31 Δεκεμβρίου 1194 ως αποτέλεσμα ατυχήματος με το άλογό του. Η Ελένη απεβίωσε πέντε χρόνια αργότερα, το 1199 και τάφηκε δίπλα στον σύζυγό της στο αβαείο Χάιλιγκενκροϊτς.

## Οικογένεια
Παντρεύτηκε τον Λεοπόλδο Ε΄ των Μπάμπενμπεργκ δούκα της Αυστρίας και είχε παιδιά:
* Φρειδερίκος Α΄ π.1175-1198, δούκας της Αυστρίας.
* Λεοπόλδος ΣΤ΄ 1176-1230, δούκας της Αυστρίας.
* (;) Αγνή.
* (;) Μπέρτα.

## Πρόγονοι

## Υποσημειώσεις


 
Κατηγορία:Οίκος των Μπάμπενμπεργκ
Κατηγορία:Δούκισσες της Αυστρίας
Κατηγορία:Οίκος των Άρπαντ
Ελισάβετ της Ουγγαρίας (π. 1149 - π. 1189)

Η **Ελισάβετ** (1145 - 1189) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε δούκισσα της Βοημίας. Ανέλαβε επίτροπος της Βοημίας δύο φορές κατά τις απουσίες του συζύγου της.

## Βιογραφία
Ήταν η πρώτη κόρη του Γκέζα Β΄ της Ουγγαρίας και της Ευφροσύνης των Ρουρικιδών, κόρης του Μστισλάβ Α΄ μεγάλου πρίγκιπα του Κιέβου. 

Η Ελισάβετ παντρεύτηκε τον Φρειδερίκο περί το έτος 1157. Το 1179 η Ελισάβετ ενήργησε ως επίτροπος κατά την απουσία τού συζύγου της και ως εκ τούτου διεξήγαγε με επιτυχία την υπεράσπιση της Πράγας από τον κουνιάδο της Σομπεσλάβ Β΄. Εμφανίστηκε στο πεδίο της μάχης με διακριτικά του κλήρου στη σημαία της. Το 1184 επανέλαβε τον ίδιο αγώνα με τον ίδιο αντίπαλο και ήταν και πάλι νικήτρια. Ωστόσο το 1189 αναγκάστηκε να παραδοθεί στον Κορράδο Β΄.

## Οικογένεια
Παντρεύτηκε π. το 1157 τον Φρειδερίκο των Πρεμυσλιδών δούκα της Βοημίας και είχε τέκνα:
* Ελένη γενν. 1158, αρραβωνιάστηκε με τον Πέτρο, γιο του Μανουήλ Α Κομνηνού, το 1164.
* Σοφία της Βοημίας απεβ. 1185, παντρεύτηκε τον Aλβέρτο Α΄ των Βέττιν μάργραβο του Μάισσεν.
* Λουντμίλλα απεβ. 1240, παντρεύτηκε πρώτα τον Aδελβέρτο ΣΤ΄ κόμη του Μπόγκεν και έπειτα τον Λουδοβίκο Α΄ των Βίττελσμπαχ δούκα της Βαυαρίας.
* Βρατίσλαος απεβ. 1180.
* Όλγα άκμασε π.1163.
* Μαργαρίτα απεβ. 1167.

## Πρόγονοι

## Παραπομπές


Κατηγορία:Οίκος των Πρεμυσλιδών
Κατηγορία:Οίκος των Άρπαντ
Κατηγορία:Δούκισσες της Βοημίας
Φανκ ροκ

Η **φανκ ροκ** είναι ένα υποείδος της ροκ μουσικής, το οποίο συνδυάζει την φανκ μουσική με τη ροκ, δηλαδή χαρακτηρίζεται από τα ντραμς και το έντονο μπάσο της φανκ, με τα riffs και τα κιθαριστικά σόλο της ροκ . Αυτό το είδος άρχισε να ανθίζει κατά τα τέλη της δεκαετίας του 1960, με τους πρώτους πειραματισμούς να γίνονται από τον κιθαρίστα Τζίμι Χέντριξ, στο άλμπουμ Band Of Gypsys. Αργότερα αναπτύχθηκε από πειραματισμούς φανκ μουσικών και ροκ μουσικών, όπως ο Ντέιβιντ Μπόουι, οι Led Zeppelin, οι Parliament και οι Funkadelic. Ωστόσο, το συγκεκριμένο είδος έγινε αρκετά δημοφιλές την δεκαετία του 1990, με την εμπορική επιτυχία των Red Hot Chili Peppers και των Rage Against The Machine. 

## Παραπομπές
https://www.apotis4stis5.com/themata-f/25694-funk-rock-fusion

Κατηγορία:Μουσικά είδη
Πρωτάτο Ροδόπης

Το **Πρωτάτο** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Πρωτάτο βρίσκεται στα βορειοανατολικά του κάμπου της Κομοτηνής με υψόμετρο 38 μέτρων σε απόσταση 10  χιλιόμετρα ΒΔ. από τις Σάπες (έδρα του δήμου) και 22 χιλιόμετρα Α.-ΝΑ. από την Κομοτηνή. Στην ανατολική άκρη του χωριού περνάει ο Λίσσος ποταμός, νότια περνάει η ΕΟ Κομοτηνής - Αλεξανδρούπολης και δυτικά είναι η Αρίσβη. Οι κάτοικοί του, χριστιανοί (πρόσφυγες από την Ανατολική Ρωμυλία και Σαρακατσάνοι) και μουσουλμάνοι γηγενείς ασχολούνται κυρίως με τη γεωργία (θερμοκήπια λαχανικών) και λιγότερο την κτηνοτροφία.

Η παλιά ονομασία είναι *Τσιριμπασκιόϊ* και αναφέρεται επίσημα ως Πρωτάτο, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Σαπών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Σαπών που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 278 κατοίκους.**

## Εξωτερικοί σύνδεσμοι

* Πρωτάτο: Το χωριό του κάμπου των Σαπών από τον ιστότοπο https://www.xronos.gr/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Αδελαΐδα της Ουγγαρίας (απεβ. 1140)

Η **Αδελαΐδα**, ουγγρ.: Adelaide Magyarországról Arpadról της Βοημίας (1105/07 - 15 Σεπτεμβρίου 1140) από τον Οίκο των Άρπαντ ήταν κόρη του πρίγκιπα της Ουγγαρίας και δούκα της Σλαβονίας, Κροατίας και Νίτρας, που με τον γάμο της έγινε δούκισσα της Βοημίας.

## Βιογραφία
Ήταν η πρώτη κόρη του Άλμος πρίγκιπα της Ουγγαρίας και της συζύγου του Πρεντσλάβας των Ρουρικιδών , κόρης του Σβιατοπόλκ Β΄ μεγάλου πρίγκιπα του Κιέβου. Ο πατέρας της Αδελαΐδας ήταν γιος του Γκέζα Α΄ της Ουγγαρίας. Ήταν δούκας της Ανατολικής Σλαβονίας, δούκας της Κροατίας και δούκας της Νίτρας.

## Οικογένεια
Παντρεύτηκε τον Σομπιέσλαφ Α΄ των Πρεμυσλιδών δούκα της Βοημίας  και είχε τέκνα:
* Βλαδίσλαος, δούκας στο Ολομόουτς.
* Μαρία π.1124-μετά το 1172, παντρεύτηκε πρώτα τον Λεοπόλδο των Μπάμπενμπεργκ δούκα της Αυστρίας και μετά τον Χέρμαν Γ΄ μάργραβο του Μπάντεν.
* Σομπιεσλάφ Β΄ π.1128–1180, δούκας της Βοημίας.
* Όλντριχ 1134–1170, δούκας του Ολομόουτς.
* Βεντσέσλαος Β΄ 1137–1192, δούκας της Βοημίας.

## Πρόγονοι

## Βιβλιογραφικές αναφορές


## Πηγές
* 
* 

Κατηγορία:Οίκος των Άρπαντ
Κατηγορία:Δούκισσες της Βοημίας
Nintendo Switch Lite

Το **Nintendo Switch Lite** είναι μια φορητή κονσόλα παιχνιδιών από τη Nintendo. 

Παίζει τα περισσότερα ίδια παιχνίδια με το αρχικό Nintendo Switch και διατίθεται σε πέντε χρώματα. Το Nintendo Switch Lite παρουσιάστηκε στις 10 Ιουλίου 2019 και κυκλοφόρησε στις 20 Σεπτεμβρίου 2019. Ήταν γνωστό στην ανάπτυξη με την κωδική ονομασία του MH.

## Ιστορία
Σύμφωνα με την εφημερίδα *[[The Wall Street Journal]]*, ο στόχος της Nintendo με το Switch Lite ήταν να παράγει μία συσκευή αξίας 200 δολαρίων ΗΠΑ, που απευθύνεται σε περιστασιακούς παίκτες, για να ανταγωνιστεί τις υπηρεσίες τυχερών παιχνιδιών που δεν απαιτούν ειδική συσκευή. Για να το επιτύχει αυτό, η Nintendo διαπραγματεύτηκε επιθετικά τις μειωμένες τιμές από τους προμηθευτές εξαρτημάτων της. Περαιτέρω, το περιοδικό δήλωσε ότι η Nintendo είχε αποκτήσει την Murata Manufacturing ως προμηθευτής μπαταριών εκτός από την TDK, για να μειώσει το κόστος προκαλώντας ανταγωνισμό μεταξύ των δύο εταιρειών. 

Το Switch Lite είναι μια μόνο «handheld»κονσόλα, ενσωματώνει κουμπιά και μπαστούνια ελέγχου στο υλικό της κύριας μονάδας αντί των ελεγκτών Joy-Con και χρησιμοποιεί μια μικρότερη οθόνη 5,5 ιντσών (14 cm). Λόγω των ενσωματωμένων χειριστηρίων, το Switch Lite περιορίζεται γενικά σε παιχνίδια που μπορούν να παιχτούν σε «λειτουργία χειρός», παρ’ όλα αυτά, τα περισσότερα παιχνίδια στη βιβλιοθήκη του Nintendo Switch είναι συμβατά, απλώς, ορισμένα παιχνίδια, όπως το 1-2-Switch, απαιτούν τη χρήση ξεχωριστού Joy-Con. 

## Hardware
Το Switch Lite, όπως ειπώθηκε παραπάνω, συνήθως υποστηρίζει μόνο παιχνίδια που μπορούν να παιχτούν σε «λειτουργία χειρός», διατηρώντας λειτουργίες όπως οι γυροσκοπικοί αισθητήρες του Switch, το Bluetooth, το Wi-Fi και η συμβατότητα NFC. Ορισμένα tabletop παιχνίδια που απαιτούν τις λειτουργίες κάμερας HD Rumble ή IR, όπως 1-2-Switch, απαιτούν από τους παίκτες να χρησιμοποιούν ξεχωριστά χειριστήρια Joy-Con με το Switch Lite. Η συγκεκριμένη κονσόλα δεν υποστηρίζει σύνδεση σε τηλεόραση, σε αντίθεση με το κανονικό Switch και, ως εκ τούτου, δεν είναι συμβατό με παιχνίδια που απαιτούν «λειτουργία τηλεόρασης». Οι παίκτες που προσπαθούν να αγοράσουν παιχνίδια που απαιτούν λειτουργία τηλεόρασης ή tabletop μέσω του eShop στο Switch Lite θα ειδοποιηθούν για την ασυμβατότητα. Αν και δεν περιλαμβάνεται στο σύστημα, το Switch Lite υποστηρίζει εξωτερικούς ελεγκτές διαφορετικά συμβατούς με τυπικά μοντέλα Switch, όπως αυτόνομους ελεγκτές Joy-Con, αν και δεν μπορούν να συνδεθούν στο σύστημα. Ορισμένοι ελεγκτές, όπως οι ελεγκτές GameCube, συνεργάζονται με το σύστημα, αλλά απαιτούν επιπλέον προσαρμογείς, καθώς ο κανονικός προσαρμογέας GameCube to Switch χρησιμοποιεί τις θύρες USB στην υποδοχή του πλήρους μεγέθους του διακόπτη.

## Παραπομπές


Κατηγορία:Κονσόλες της Nintendo
Αδελαΐδα του Ράινφελντεν

Η **Αδελαΐδα**, γερμ.: Adelheid von Rheinfelden ή von Swabia (π. 1060 - Μάιος 1090) από τον Οίκο του Ράινφελντεν ήταν κόρη του δούκα της Σουαβίας και διεκδικητή της Γερμανίας, που με τον γάμο της έγινε βασίλισσα της Ουγγαρίας.

## Βιογραφία
Ήταν η δεύτερη κόρη του Ροδόλφου δούκα της Σουαβίας και διεκδικητή βασιλιά της Γερμανίας, και της δεύτερης συζύγου του Αδελαΐδας, κόρης του Όθωνα κόμη της Σαβοΐας. Η εκ μητρός θεία της Βέρθη της Σαβοΐας είχε παντρευτεί τον Ερρίκο Δ΄ των Σαλίων βασιλιά της Γερμανίας.

Γύρω στο 1077/78 η Αδελαΐδα παντρεύτηκε τον Λαδίσλαο Α΄ της Ουγγαρίας.  Ο Λαδίσλαος Α΄ συμφώνησε να υποστηρίξει τον Ροδόλφο στον αγώνα του για το θρόνο εναντίον τού Ερρίκου Δ΄ της Γερμανίας. Το 1079 η μητέρα της Αδελαΐδα απεβίωσε και το 1080 ο πατέρας της, ο οποίος έπεσε στη μάχη του Έλστερ. 

Το 1081 ο πάπας Γρηγόριος Ζ΄ έγραψε στην Αδελαΐδα, προτρέποντάς της να ενθαρρύνει τον σύζυγό της να υποστηρίζει τα μοναστήρια και να είναι γενναιόδωρος στους πένητες και τους ενδεείς. 

Η Αδελαΐδα απεβίωσε τον Μάιο του 1090. Ο σύζυγός της επέζησε αυτής κατά 5 χρόνια. Αυτή τάφηκε στο Βεσπρέμ, όπου παραμένει η επιτάφια πλάκα της.

## Οικογένεια
Παντρεύτηκε το 1077/78 τον Λαδίσλαο Α΄ των Άρπαντ βασιλιά της Ουγγαρίας και είχε δύο παιδιά:
* Αγία (Πιρόσκα) Ειρήνη π. 1080-1134, παντρεύτηκε τον Ιωάννη Β΄ Κομνηνό Αυτοκράτορα των Ρωμαίων.
* μία κόρη, παντρεύτηκε τον Γιαροσλάβ πρίγκιπα της Βολυνίας.

## Βιβλιογραφικές αναφορές
* E. Hlawitschka, «Zur Herkunft und zu den Seitenverwandten des Gegenkönigs Rudolf», στο *Die Salier und das Reich*, I, pp.&nbsp;175–220

## Εξωτερικοί σύνδεσμοι
* Μεσαιωνικό Έργο: Βόρεια Ιταλία, 900 &#x2013; 1100.
* Επιστολές: Λατινικές Επιστολές των Μεσαιωνικών Γυναικών: Αδελαΐδα της Σουαβίας  (Σύντομη βιογραφία και αγγλική μετάφραση επιστολής που γράφτηκε στην Αδελαΐδα από τον Πάπα Γρηγόριο VII
* ''Γυναίκες στην παγκόσμια ιστορία: Μια βιογραφική εγκυκλοπαίδεια:'' "Adelaide of Rheinfelden (c. 1065–?)" (Απαιτείται συνδρομή)
* Adelheid von Rheinfelden, Königin von Ungarn (στα γερμανικά)

## Σημειώσεις

Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Σελίδες που περιέχουν συνδέσμους για περιεχόμενο μόνο με συνδρομή
Κρυονέρι Ροδόπης

Το **Κρυονέρι** είναι παραθαλάσσιος οικισμός της Θράκης στην Περιφερειακή Ενότητα Ροδόπης σε υψόμετρο 3 μέτρα.

## Γεωγραφία - ιστορία
Το Κρυονέρι βρίσκεται στα παράλια του Θρακικού πελάγους σε απόσταση 33 χιλιομέτρων νοτιοδυτικά από τις Σάπες (έδρα του δήμου), 29 χιλιομέτρων νότια-νοτιοανατολικά από την Κομοτηνή και μόλις 6 χιλιομέτρων νοτιοδυτικά από τους Προσκυνητές, των οποίων θεωρείται παραλία. Δίπλα και ανατολικά είναι η Αλκυώνα ενώ στα δυτικά ο Προφήτης Ηλίας. Η παραλία της είναι αμμουδερή με ρηχά νερά και σε απόσταση 500 μέτρων από αυτήν υπάρχει ιδιωτικό camping. Στην τοποθεσία "Nτεβέ-Mπουινού" έχουν βρεθεί μελαμβαφή και ερυθρόμορφα όστρακα της κλασσικής εποχής, τμήμα πήλινης σαρκοφάγου με διακόσμηση ιωνικού κυματίου και πλάκες σχιστολίθου, οι οποίες πιθανώς προέρχονται και από άλλους κατεστραμμένους τάφους της περιοχής. 

Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Προσκυνητών του δήμου Μαρωνείας. Σύμφωνα με το Πρόγραμμα «Καλλικράτης» μαζί με τους Προσκυνητές, τις Λεύκες, την Αλκυώνα και τον Προφήτη Ηλία αποτελούν την τοπική κοινότητα Προσκυνητών που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 50 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Αδελαΐδα της Ουγγαρίας

Η **Αδελαΐδα της Ουγγαρίας** (π. 1040 - 27 Ιανουαρίου 1062)  από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε δούκισσα της Βοημίας.

## Βιογραφία
Ήταν η μόνη κόρη του Ανδρέα Α΄ της Ουγγαρίας και της Αναστασίας των Ρουρικιδών, κόρης του Γιαροσλάβ Α΄ του *Σοφού*, μεγάλου πρίγκιπα του Κιέβου.  Παντρεύτηκε ως δεύτερη σύζυγος τον Βρατίσλαο Β΄ δούκα της Βοημίας το 1058.  Ήταν μία καλή δυναστική επιγαμία για τον Βρατίσλαο, καθώς κέρδισε από τη συμμαχία του με τον πατέρα της. Είχαν τέσσερα παιδιά, συμπεριλαμβανομένων των Μπρετίσλφ Β΄ και της Ιουδήθ.  Ο Βρατίσλαος Β΄ έγινε δούκας το 1061, μετά το τέλος του αδελφού του, έτσι η Αδελαΐδα ήταν δούκισσα για λίγο καιρό πριν από το τέλος της στις αρχές του 1062.

Λίγο μετά το τέλος της ο σύζυγός της ξαναπαντρεύτηκε για 3η φορά τη Σφεντοσλάβα της Πολωνίας και αργότερα στέφθηκε ως ο πρώτος βασιλιάς της Βοημίας το 1085.

## Οικογένεια
Παντρεύτηκε το 1058 τον Βρατίσλαο Β΄ δούκα, μετά βασιλιά, της Βοημίας και είχε τέκνα:
* Βρατίσλαος.
* Μπρετίσλαφ Β΄ π.1060-1100, δούκας της Βοημίας.
* Ιουδήθ π.1056/58-1086, παντρεύτηκε τον Βλάντισλαφ Α΄ Χέρμαν των Πιαστ, δούκα της Πολωνιας.
* Λουντμίλα.

## Πρόγονοι

## Σημειώσεις


## Βιβλιογραφικές αναφορές
* 
* 
* 

Κατηγορία:Οίκος των Άρπαντ
Κατηγορία:Δούκισσες της Βοημίας
Κρωβύλη Ροδόπης

Τα **Κρωβύλη** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 110 μέτρων.

## Γεωγραφία - ιστορία
Η Κρωβύλη βρίσκεται στα όρια με την Περιφερειακή Ενότητα Έβρου και στα ανατολικά του κάμπου της Κομοτηνής. Είναι κτισμένη στους βορειοανατολικούς πρόποδες του όρους Ίσμαρος, σε απόσταση 31 χιλιομέτρων ΝΑ. από την Κομοτηνή, 36 χιλιομέτρων Δ.-ΒΔ. από την Αλεξανδρούπολη και 16 χιλιομέτρων ΝΔ. από τις Σάπες (έδρα του δήμου). Η παλιά ονομασία του χωριού, πριν την απελευθέρωση, είναι "*Καρακούρτζαλη*" και οι πρόσφυγες που εγκαταστάθηκαν στην περιοχή, μετά την ανταλλαγή πληθυσμών, προέρχονταν κυρίως από περιοχές της Κεσσάνης (Μαχμούτ Κιοϊ, Βαρνίτσα, Καδήκιοϊ,  Δογάνοβο) της Ανατολικής Ρωμυλίας αλλά και από την ευρύτερη περιοχή της Ηράκλειας (Δαούτ Δελή, Αμυγδαλιά, Μαύρη, Σιγλή, Δεμπερίκιοϊ, Νεοχώριο, Κιρκ Κιοϊ, Μακρά Γέφυρα), την Αδριανούπολη και τις Σαράντα Εκκλησιές.

Στην τοποθεσία "Παπά Αμπέλια", 1 χλμ. βορειοανατολικά του χωριού, έχει βρεθεί προϊστορικός οικισμός, λίθινοι πελέκεις, τριπτήρες και πυριτόλιθοι, τέσσερα ανθρωπόμορφα και ένα ζωόμορφο πήλινα ειδώλια, τα οποία διακοσμούνται με εγχαράξεις καθώς και πλούσια κεραμεική. Η περιοχή από το 1981 έχει κηρυχθεί αρχαιολογικός χώρος. Στην οικοδόμηση των σπιτιών του χωριού έχουν επαχρησιμοποιηθεί ορισμένα αρχιτεκτονικά μέλη από παλαιοχριστιανικά αρχιτεκτονικά γλυπτά (πλάκα τράπεζας, κίονας δίλοβου παράθυρου) βυζαντινής εποχής.

## Διοικητικά
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μαρωνείας. Το 1925 με το ΦΕΚ 167Α - 09/07/1925 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με την  Παλαιά Κρωβύλη και τα Πετρωτά αποτελούν την δημοτική κοινότητα Κρωβύλης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2021 έχει πληθυσμό 416 κατοίκους..

## Εξωτερικοί σύνδεσμοι

* Κυριακή στο χωριό | Κρωβύλη Ροδόπης από τον ιστότοπο https://www.ertflix.gr/
* Κρωβύλη: Το χωριό που αργοσβήνει από τον ιστότοπο https://www.xronos.gr/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Σάρολτ

Η **Σάρολτ** (π. 950 - π. 1008) από τον Οίκο των Γκιούλα ήταν κόρη του Ούγγρου διοικητή της Τρανσυλβανίας και με τον γάμο της έγινε μεγάλη πριγκίπισσα των Ούγγρων.

## Βιογραφία
Ήταν κόρη του Γκιούλα Β΄, Ούγγρου διοικητή της Τρανσυλβανίας. Αυτός βαπτίστηκε στην Κωνσταντινούπολη ως Στέφανος και έγινε εκεί πατρίκιος. Η Σάρολτ πιθανότατα εκπαιδεύτηκε στην Ανατολική Ορθόδοξη πίστη, ενώ ο γιος της έγινε Ρωμαιοκαθολικός.  Ήταν παντρεμένη με τη Γκέζα (γιο του Τάκσονυ μεγάλου πρίγκιπα των Ούγγρων), ο οποίος διαδέχθηκε τον πατέρα του πριν από το 972.

Η Σάρολτ άσκησε ισχυρή επιρροή στον άνδρα της, έτσι επηρέασε τη διακυβέρνησή του.  Την παρακολουθούσαν με καχυποψία καθολικοί ιεραπόστολοι.  Τα χρονικά την κατηγόρησαν ότι έπινε συνέχεια και ακόμη ότι διέπραξε ανθρωποκτονία.

Μετά το τέλος τού συζύγου της το 997, ένας από τους μακρινούς εξαδέλφους του, ο Κοπάνυ, διακήρυξε την αξίωσή του για την ηγεσία των Μαγιάρων εναντίον του γιου της Στεφάνου και ήθελε να παντρευτεί τη Σάρολτ, αναφερόμενος στην ουγγρική παράδοση. Ο Kοπάνυ ωστόσο ηττήθηκε και λίγο μετά ο γιος τής Σάρολτ στέφθηκε ως ο πρώτος βασιλιάς της Ουγγαρίας.

Το όνομά της *(Šar-oldu)* είναι τουρκικής καταγωγής και σημαίνει "λευκή νυφίτσα", δηλαδή "ερμίνα".  Ονομάστηκε επίσης *Beleknegini* από τους Σλάβους υπηκόους της, που σημαίνει "λευκή βασίλισσα". 

## Οικογένεια
Νυμφεύτηκε τον Γκέζα των Άρπαντ μεγάλο πρίγκιπα των Ούγγρων (π. 945-997) και είχε τέκνα:
* Ιουδήθ απεβ. μετά το 988, παντρεύτηκε τον Μπολέσλαφ Α΄ των Πιαστ τον *Γενναίο*, βασιλιά της Πολωνίας.
* Μαργαρίτα απεβ. μετά το 988, παντρεύτηκε τον Γαβριήλ-Ρωμανό των Κομητόπουλων, βασιλιά της Βουλγαρίας.
* Στέφανος Α΄ 967/969/975-1038, βασιλιάς της Ουγγαρίας.
* Γκριμέλντα απεβ. μετά το 1026, παντρεύτηκε τον Oττόνε Ορσεόλο, δόγη της Βενετίας.
** Πέτρος Ορεόλο 1010/11-1046/56, βασιλιάς της Ουγγαρίας.
* Σάρολτ, παντρεύτηκε τον Σαμουήλ Άμπα, βασιλιά της Ουγγαρίας.

## Πηγές
* Kristó Gyula - Makk Ferenc: *Az Árpád-ház uralkodói* (IPC Könyvek, 1996)
* *Korai Magyar Történeti Lexikon (9-14. Század)*, főszerkesztő: Kristó Gyula, szerkesztők: Engel Pál és Makk Ferenc (Akadémiai Kiadó, Βουδαπέστη, 1994)

## Βιβλιογραφικές αναφορές


Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Οίκος των Άρπαντ
Ερυθρόλευκη σημαία της Λευκορωσίας

μικρογραφία|Η ερυθρόλευκη σημαία της Λευκορωσίας.
Η **ερυθρόλευκη σημαία της [[Λευκορωσία]]ς** είναι μία ανεπίσημη εθνική σημαία. Στο παρελθόν, σε διάφορες περιόδους, είχε χρησιμοποιηθεί ως κρατική σημαία, ωστόσο ένα δημοψήφισμα το 1995 την αντικατέστησε με την σημερινή πρασινοκόκκινη σημαία της Λευκορωσίας. Η σημαία αποτελείται από τρεις οριζόντιες λωρίδες, με την μεσαία λωρίδα να είναι βαμμένη με κόκκινο χρώμα, ενώ οι άλλες δύο (πάνω και κάτω) να είναι βαμμένες με λευκό. Σήμερα η σημαία αυτή χρησιμοποιείται κατά κύριο λόγο από την Λευκορωσική αντιπολίτευση. Η σημαία έχει κοινή ιστορία με το ιστορικό εθνόσημο της Λευκορωσίας, την Παονία.

## Ιστορία της σημαίας
Το κόκκινο και το άσπρο χρώμα έχουν ιδιαίτερη θέση στην Λευκορωσική παράδοση. Μάλιστα, τα χρώματα αυτά αποδίδονται σε διάφορούς λαϊκούς μύθους ή φορεσιές.  Ωστόσο η ίδια η σημαία δεν είναι λαϊκό δημιούργημα. Η σημαία πιστεύεται ότι σχεδιάστηκε από τον Κλάουζι Ντους Ντουσέουσκι, έναν Λευκορώσο αρχιτέκτονα, το 1917, λίγο έπειτα την Ρωσική επανάσταση του Φεβρουαρίου.  Τον επόμενο χρόνο, η Λευκορωσία ανακήρυξε ανεξαρτησία, δημιουργώντας την Λευκορωσική Λαϊκή Δημοκρατία. Αυτό το κράτος υιοθέτησε την ερυθρόλευκη σημαία ως επίσημη σημαία, μαζί με το ιστορικό εθνόσημο της Λευκορωσίας, την Παονία. Ωστόσο, λίγους μήνες αργότερα, στην θέση του δημιουργήθηκε η Λευκορωσική Σοβιετική Σοσιαλιστική Δημοκρατία, η οποία υιοθέτησε διαφορετική σημαία. Μέχρι την διάλυση της Σοβιετικής Ένωσης το 1991, η ερυθρόλευκη σημαία ήταν στο περιθώριο. Εξαίρεση βέβαια αποτελεί το γεγονός ότι στην διάρκεια της Γερμανικής κατοχής της Λευκορωσίας, την περίοδο 1941 με 1944, οι Ναζί επανέφεραν την ευθρόλευκη σημαία ως επίσημη σημαία του κράτους. Το 1991, πάλι η ερυθρόλευκη σημαία έγινε η επίσημη σημαία του κράτους, όμως μόνο για λίγο, αφού το 1995, ένα δημοψήφισμα για τα κρατικά σύμβολα ενέκρινε την αλλαγή της σημαίας από την ερυθρόλευκη, σε μία που θύμιζε την σημαία της Σοβιετικής εποχής. Από τότε την σημαία έχει υιοθετήσει η Λευκορωσική αντιπολίτευση, την οποία και χρησιμοποιεί σχεδόν σε κάθε δράση της.

## Παραπομπές


Κατηγορία:Λευκορωσία
Κατηγορία:Ιστορία της Λευκορωσίας
Γιαν Βέλλενς ντε Κοκ

μικρογραφία| ''Ο Πειρασμός του Αγίου Αντωνίου'' στο Μουσείο Thyssen-Bornemisza
**Ο Γιαν Βέλλενς ντε Κοκ (**φλαμανδική γλώσσα Jan Wellens de Cock,περ. 1480 - 1527) ήταν Φλαμανδός ζωγράφος και σχεδιαστής της Αναγέννησης στον Βορρά .

Λίγα είναι γνωστά για τη ζωή και την σταδιοδρομία του. Γεννήθηκε πιθανώς στο Λάιντεν της Ολλανδίας αλλά εγκαταστάθηκε στην Αμβέρσα . Το 1506 ο Γιαν καταγράφεται στα αρχεία της Συντεχνίας του Αγίου Λουκά στην Αμβέρσα ως μαθητευόμενος που ονομάζεται «Loduwyck». Δεν είναι σαφές σε ποια χρονιά έγινε Δάσκαλπς. Ο ντε Κοκ θα μπορούσε να είναι ο ίδιος με κάποιον αναφερόμενο ως «Γιαν φαν Λάιντεν» (Jan Van Leyen) που έγινε Δάσκαλος το 1503-1504.  Στις 6 Αυγούστου 1502 ο ντε Κοκ νυμφεύτηκε την Κλάρα, κόρη του Πέτερ φαν Μπεερίνγκεν (Peter van Beeringen).  Ο ντε Κοκ ήταν πιθανώς ταυτοσημος με τον «Jan de Cock» που εργάστηκε ως υπάλληλος του συνδικάτου «Onze-Lieve-Vrouw Lof» για το οποίο εκτέλεσε πολλές παραγγελίες τα επόμενα χρόνια. Το 1507 ο ντε Κοκ πληρώθηκε για τη ζωγραφική Αγγέλων και την αποκατάσταση του Αγίου Πνεύματος στον πίνακα για την Αγία Τράπεζα της συντεχνίας στον καθεδρικό ναό της Αμβέρσας. Αυτά τα έργα πιθανότατα χάθηκαν στο " beeldenstorm " του 1566. Το 1511 η συντεχνία πλήρωσε τον ντε Κοκ για το κόψιμο ενός ξύλου ως τελάρου για κάποιον πίνακα για χρήση στη λιτανεία που θα πραγματοποιούσε η συντεχνία.  Αυτή είναι η μόνη ένδειξη ότι ο ντε Κοκ, στον οποίο έχουν αποδοθεί πολλοί πίνακες, ήταν πράγματι στην κοπή τέτοιων ξύλινων τελάρων.

Το 1520 ήταν πρύτανης της συντεχνίας του Αγίου Λουκά, μαζί με τον Γιόος φαν Κλέφε. Η καλλιτεχνική δραστηριότητα του Γιαν αποτέλεσε αντικείμενο σημαντικών αντιπαραθέσεων και δεν υπάρχει ούτε ένα έργο που να του αποδίδεται με βεβαιότητα.  Οι αποδόσεις που έκανε ο Friedländer αργότερα απορρίφθηκαν από τους N. Beets και GJ Hoogewerff. Έχουν προταθεί νέες αποδόσεις από πολλούς άλλους συγγραφείς.

Ήταν πατέρας δύο γιων, οι οποίοι στη συνέχεια έγιναν εξαιρετικοί καλλιτέχνες. Ο Ματτάις Κοκ  (1505–1548) ήταν διάσημος ζωγράφος τοπίων και ο αδερφός του Χιερόνυμους Κοκ (1518–1570) εκπαιδεύτηκε αρχικά ως ζωγράφος και τοπιογράφος πριν γίνει εκδότης και χαράκτης. Καθώς το τοπίο έπαιξε σημαντικό ρόλο στο έργο και των δύο γιων του, έχει συχνά υποστηριχθεί ότι το έργο του de Cock επικεντρώθηκε και σε αυτό το είδος . Τα έργα που αποδίδονται στον Γιαν εν γένειανήκουν στη λεγόμενη σχολή του Μανιερισμού της Αμβέρσας ενώ δείχνουν και την επιρροή του Ιερώνυμου Μπος .

## Μερικοί σύνδεσμοι προς έργα που αποδίδονται
* Ένα τρίπτυχο με ένα calvary  στο Ρέικσμουζέουμ του Άμστερνταμ
* Μια ξυλογραφία με τον «Πειρασμό του Αγίου Αντωνίου στο Ρέικσμουζέουμ του Άμστερνταμ
* «Ο Λωτ και οι θυγατέρες του» στο Ίδρυμα Τεχνών του Ντιτρόιτ
* «Ο Πειρασμός του Αγίου Αντωνίου στο Μουσείο Καλών Τεχνών του Σαν Φρανσίσκο
* Σχέδιο με τον ''Πειρασμό του Αγίου Αντωνίου'' στο Μητροπολιτικό Μουσείο της Νέας Υόρκης

## Παραπομπές


## Εξωτερικοί σύνδεσμοι

* «Jan de Cock» στη λίστα των καλλιτεχνικών ονομάτων της Getty Union

Κατηγορία:Φλαμανδοί ζωγράφοι
Γκίζελα της Ουγγαρίας

Η **Γκίζελα της Βαυαρίας**, γερμ. Gisela von Bayern von Ottonen (π. 985 - 7 Μαΐου 1065) από τον Οίκο των Οθωνιδών ήταν κόρη του δούκα της Βαυαρίας και με τον γάμο της έγινε η (πρώτη) βασίλισσα της Ουγγαρίας. Ήταν αδελφή του Ερρίκου Β΄ της Γερμανίας. Έχει αγιοποιηθεί από τη Ρωμαιοκαθολική Εκκλησία.

## Βιογραφία
Ήταν η μόνη κόρη του Ερρίκου Β΄ δούκα της Βαυαρίας και της Γκιζέλας των Παλαιών Γουέλφων, κόρης του Κορράδου Α΄ βασιλιά της Βουργουνδίας. Η Γκίζελα μεγάλωσε με πολύ ευσέβεια, πιθανότατα με τον Βόλφγκανγκ επίσκοπο του Ρέγκενσμπουργκ ως διδάσκαλό της. Παντρεύτηκε τον Στέφανο Α΄ της Ουγγαρίας το 996  ως μέρος της πολιτικής της Ουγγαρίας να ανοίξει στη Δύση. Το ζευγάρι είχε έναν γιο, τον Άγιο Εμέρικ, ο οποίος απεβίωσε στις 2 Σεπτεμβρίου 1031, ενώ κυνηγούσε αγριόχοιρους. Ο γάμος του Στεφάνου Α΄ και της Γκιζέλας σηματοδότησαν μία καμπή στην ιστορία της Ουγγαρίας.

Η βασίλισσα Γκίζελα διαδραμάτισε θεμελιώδη ρόλο στη διάδοση της χριστιανικής πίστης και του δυτικού πολιτισμού στην Ουγγαρία.

Όταν ο Έντμουντ ο Σιδηρόπλευρος της Αγγλίας απεβίωσε, τον διαδέχθηκε ο Κνούτος. Οι δύο γιοι τού Εδμόνδου στάλθηκαν στο εξωτερικό και κατέληξαν υπό την προστασία του Στεφάνου Α΄ της Ουγγαρίας. Ήταν δίδυμοι· από αυτούς ο Έντγκαρ Έθελινγκ απεβίωσε νέος, αλλά ο Εδουάρδος ο Εξόριστος ανατράφηκε ως προστευόμενος της βασίλισσας Γκιζέλας, και εθεωρείτο σε αυτή την ξένη Αυλή ως διάδοχος του Αγγλοσαξονικού θρόνου.

Ο Στέφανος Α΄ απεβίωσε το 1038. Το 1046 η Γκίζελα, οι ακόλουθοί της, καθώς και πολλοί από τους Βαυαρούς έποικους έφυγαν από την Ουγγαρία, για να επιστρέψουν στη Βαυαρία. Εκεί η Γκίζελα προσχώρησε στη μονή Nήντερμπουργκ στο Πάσσαου και έγινε η ηγουμένη.

Έζησε στη μονή του Nήντερμπουργκ στο Pάσσαου, όπου απεβίωσε.

## Αγιοποίηση
μικρογραφία|Ο σταυρός της Γκιζέλας που εκτίθεται στο δωμάτιο θησαυρών του Ανακτόρου του Μονάχου
Η οσιοποίηση της Γκιζέλας επιχειρήθηκε τον 18ο αιώνα, αλλά απέτυχε. Αγιοποιήθηκε το 1975. Οι μνήμη της τιμάται στις 7 Μαΐου και την 1 Φεβρουαρίουτ.

Η Γκίζελα και ο σύζυγός της δεν τάφηκαν μαζί. Στις 4 Μαΐου 1996 διατηρήθηκε το λείψανο του δεξιού χεριού του Στεφάνου Α΄, και επανήλθε μαζί με ένα οστό που ελήφθη από τον βραχίονα της Γκιζέλας. Και τα δύο λείψανα τώρα προστατεύονται με ασφάλεια σε γυάλινες και χρυσές θήκες και εκτίθενται στη βασιλική της δυτικής Ουγγρικής πόλης Βεσπρέμ, όπου κάποτε ζούσε η Γκίζελα.

Ο τάφος της είναι γνωστός και θεωρείται ιερός τόπος. Ο "σταυρός της Γκιζέλας" ανατέθηκε από τη βασίλισσα Γκίζελα για τον τάφο της μητέρας της, η οποία είχε αποβιώσει το 1006 και τάφηκε στο Νήντερμυνστερ στο Ρέγκενσμπουργκ.

Η Ευλογημένη Γκίζελα απεικονίζεται σε ένα λευκό μαρμάρινο πλαίσιο από τον Ούγγρο καλλιτέχνη Σαντόρ Κις στον τοίχο του παρεκκλησίου της Κυρίας Ημών - βασίλισσα της Ουγγαρίας στη βασιλική του Αγίου Πέτρου στη Ρώμη.

## Οικογένεια
Παντρεύτηκε το 996 τον Στέφανο Α΄ των Άρπαντ μεγάλο πρίγκιπα, μετά βασιλιά, της Ουγγαρίας και είχε τέκνο:
* Όθων.
* Άγιος Εμέρικ π.1007-1031, πρίγκιπας διάδοχος της Ουγγαρίας.

## Βιβλιογραφικές αναφορές


## Πηγές
* 
* 

Κατηγορία:Ούγγροι γερμανικής καταγωγής
Κατηγορία:Ούγγροι ευγενείς του Μεσαίωνα
Κατηγορία:Βασίλισσες της Ουγγαρίας (σύζυγοι βασιλέων)
Αδελαΐδα της Σαβοΐας (1052-1079)

Η **Αδελαΐδα**, ιταλ.: Adelaide of Savoy,  (π. 1050/2 - 1079),  από τον Οίκο της Σαβοΐας ήταν κόρη του κόμη της Σαβοΐας και με τον γάμο της έγινε δούκισσα της Σουαβίας από περίπου το 1062 έως το 1079. Ο σύζυγός της ήταν διεκδικητής βασιλιάς της Γερμανίας το 1077.

## Βιογραφία
Ήταν η δεύτερη κόρη του Όθωνα κόμη της Σαβοΐας και της Aδελαΐδας των Αρντουινιδών, κόρης του Ούλρικ Μάνφρεντ Β΄ κόμη του Τορίνο και μαρκησία της Σούζα. Η μεγαλύτερη αδελφή της Μπέρτα παντρεύτηκε τον Ερρίκο Δ΄ της Γερμανίας το 1055.

Σύμφωνα με τη γενεαλογία *Eυρωπαϊκοί Βασιλικοί Οίκοι*, παντρεύτηκε για πρώτη φορά με τον  Γκιγκ Α΄ κόμη του Αλμπόν, αν και αυτή η υπόθεση φαίνεται πολύ απίθανη. Στην πραγματικότητα η Αδελαΐδα, περί το 1060/62 και ηλικίας περίπου δέκα, παντρεύτηκε τον Ροδόλφο του Ράινφελντεν, δούκα της Σουαβίας.

Το 1069 ο Ροδόλφος προσπάθησε να αποκηρύξει την Αδελαΐδα για μία υποτιθέμενη σχέση με τον Βέρνερ Α΄ κόμη του Χάμπσμπουργκ.  Το 1071 η Αδελαΐδα απαλλάχθηκε από την κατηγορία της μοιχείας παρουσία του πάπα Αλεξάνδρου Β΄ και ο Ροδόλφος υποχρεώθηκε να συμφιλιωθεί με την Αδελαΐδα.  Ταυτόχρονα ο Ερρίκος Δ΄ προσπάθησε να αποκηρύξει την αδελφή της Μπέρτα, επίσης χωρίς επιτυχία.

Το 1077 μία συνέλευση εξεγερμένων Γερμανών πρίγκιπων εξέλεξε τον Ροδόλφο βασιλιά της Γερμανίας. Στέφθηκε από τον Ζήγκφρηντ Α΄ αρχιεπίσκοπο του Μάιντς στις 26 Μαρτίου, μαζί με τη σύζυγό του Αδελαΐδα. Όταν ξεκίνησε η Μεγάλη Σαξονική Εξέγερση, η Αδελαΐδα παρέμεινε στη Σουαβία, υπερασπιζόμενη τα εδάφη του συζύγου της, ενώ ο Ροδόλφος έκανε εκστρατεία εναντίον του Ερρίκου Δ΄ στη Σαξονία. 

Η Αδελαΐδα απεβίωσε κατά την περίοδο του Πάσχα του 1079, μακριά από τον σύζυγό της, στο Κάστρο Χόεντβηλ. Τάφηκε στο μοναστήρι του Αγίου Μπλάζιεν.

## Οικογένεια
Παντρεύτηκε το 1060/62 τον Ροδόλφο του Ράινφελντεν, δούκα της Σουαβίας και είχε τέκνα:
* Αγνή π.1065-1111, παντρεύτηκε τον Μπέρτολντ Β΄ δούκα του Τσέρινγκεν.
* Αδελαΐδαπ.1065-1090, παντρεύτηκε τον Λαδίσλαο Α΄ της Ουγγαρίας.
** (Πιρόσκα) Ειρήνη, παντρεύτηκε τον Μανουήλ Α΄ Κομνηνό Αυτοκράτορα των Ρωμαίων.
* Μπέρτα π.1065-1128, κόμισσα του Kέλμυντς, παντρεύτηκε τον Ούλριχ Ι΄ κόμη του Μπρέγκεντς.
* Όθων (απεβ. νέος)
* (;) Μπέρτχολντ Α΄ π.1060-1090, δούκας της Σουαβίας.

## Πρόγονοι


## Σημειώσεις

## Βιβλιογραφικές αναφορές
* E. Hlawitschka, «Zur Herkunft und zu den Seitenverwandten des Gegenkönigs Rudolf», στο *Die Salier und das Reich*, I, pp.&nbsp;175–220
* H. Bresslau, *Jahrbücher des Deutschen Reichs unter Konrad II.*, 2 τόμοι. (1884), προσβάσιμο στο διαδίκτυο από: archive.org
* CW Previté-Orton, *The Early History of the House of Savoy (1000-1233)* (Cambridge, 1912), προσβάσιμο online στο: archive.org
* Bernold of Constance, *Chronicon*, στο ''Die Chroniken Bertholds von Reichenau und Bernolds von Konstanz 1054-1100'', ed.  IS Robinson, MGH SS rer Germ NS 14 (Αννόβερο, 2003), σελ. 383-540. 
* G. Meyer von Knonau, *Jahrbücher des Deutschen Reiches unter Heinrich IV und Heinrich V,* 7 vols (Λειψία, 1890-1909).

## Εξωτερικοί σύνδεσμοι
* Μεσαιωνικό Έργο: Βόρεια Ιταλία, 900 &#x2013; 1100.
* Adelheid von Turin, deutsche Königin (στα γερμανικά)

Κατηγορία:Οίκος της Σαβοΐας
Παγκόσμιο Πρωτάθλημα Στίβου Ενόπλων 1949

Το **Παγκόσμιο Πρωτάθλημα Στίβου Ενόπλων 1949** ήταν η 4η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM). Η διοργάνωση πραγματοποιήθηκε στο Σταντ Σαμπάν-Ντελμά, στο Μπορντώ μεταξύ 3 και 4 Σεπτεμβρίου του 1949.

Στους αγώνες έλαβαν μέρος αθλητές από 8 χώρες-μέλη του ΣΙΣΜ. Μετά από μια παρέλαση για τον στρατηγό Ζαν ντε Λατρ ντε Τασινύ, κρατήθηκε ενός λεπτού σιγή για τα θύματα των μεγάλων πυρκαγιών στη νότια Γαλλία. Η προσέλευση των θεατών ήταν πολύ μεγάλη.

## Αποτελέσματα
1947 | 1948 | 1949 | 1950 | 1951
thumb|O πρωταθλητής στα 110 μέτρα εμπόδια, Ντον Φίνλεϊ.
thumb|O πρωταθλητής στη δισκοβολία, Τζουζέπε Τόζι.

## Στατιστικά
### Πίνακας μεταλλίων

## Μετέχουσες χώρες
Στο πρωτάθλημα αγωνίστηκαν αθλητές από 8 χώρες-μέλη του Διεθνούς Συμβουλίου Στρατιωτικού Αθλητισμού (CISM).

## Παραπομπές


1949
Κατηγορία:Διοργανώσεις στίβου στη Γαλλία
Κατηγορία:Στίβος το 1949
Μακεδονικός Σταυρός

Ο **Μακεδονικός Σταυρός** (), επίσης γνωστός ως **Σταυρός της Ελεούσας** () ή **Σταυρός από την Ελεσούσα** () είναι μια παραλλαγή του χριστιανικού σταυρού που συνδέεται κυρίως με τον Χριστιανισμό στη Βόρεια Μακεδονία. Ο σταυρός είναι σύμβολο της Ορθόδοξης Εκκλησίας της Μακεδονίας. Ο σταυρός μπορεί να βρεθεί σε πολλές εκκλησίες στη Βόρεια Μακεδονία, εμφανίζεται στο οικόσημο της Μακεδονικής Ορθόδοξης Εκκλησίας - Αρχιεπισκοπής Αχρίδος και ο σταυρός είναι το κύριο στοιχείο του «*Μεταλλίου τραπέζης του Ιερού Μακεδονικού Σταυρού*» (Μετάλλιο πολύ μεγάλο για να φορεθεί στον λαιμό) της Ορθόδοξης Εκκλησίας της Μακεδονίας.

## Ιστορία
Ο σταυρός εμφανίστηκε για πρώτη φορά στην εκκλησία της «Ιερής Μητέρας του Κυρίου» στη Μονή Ελεούσας κοντά στη Στρώμνιτσα. Είναι γνωστό ότι η εκκλησία χτίστηκε το 1085 μ.Χ. Ο σταυρός είναι ζωγραφισμένος στην πρόσοψη του ναού. Στην αρχή, αυτός ο σταυρός συνδέθηκε με το μοναστήρι και την περιοχή της Στρώμνιτσας, αλλά αργότερα έγινε ένα πολύ γνωστό σύμβολο της Εκκλησίας της Μακεδονίας.

Στη Μακεδονία, η διακόσμηση είναι συχνά παρούσα για λόγους αισθητικής σε μακεδονικές εκκλησίες, εκκλησιαστικά βιβλία και παρόμοια όπου χρησιμοποιείται και ο Μακεδονικός Σταυρός. Πρόκειται για ρυθμικές συνθέσεις από γραμμικές-γεωμετρικές εικόνες ή μοτίβα που λαμβάνονται από τη φύση. Αυτό το στυλ που αναπτύσσεται στα κέντρα εκκλησιών της Βόρειας Μακεδονίας είναι διαφορετικό από την τέχνη που αναπτύσσεται στις εκκλησίες της Βουλγαρίας, της Σερβίας ή της Ρωσίας. Τα σχέδια είναι καθαρά και δίνουν μια ξεκάθαρη ιδέα για τις πολυάριθμες παραλλαγές των σταυρών της λαϊκής τέχνης. Ο εθνικός σταυρός της Μακεδονίας βρίσκεται σε εκκλησίες, επιτύμβιες στήλες και κεντήματα στα εδάφη της Μακεδονίας.

## Γκαλλερί

Αρχείο:Makedonski krst - Veljusa 01.JPG|Ο σταυρός στην πρόσοψη του ναού της Ελεούσας Στρώμνιτσας.
Αρχείο:Makedonski krst - Vodoča.JPG|Ο σταυρός στο μοναστήρι της Βοντότσα (5 χιλιόμετρα βορειοανατολικά της Στρώμνιτσας).
Αρχείο:Macedonian-ccross-alternate.svg|Εναλλακτικός Μακεδονικός σταυρός
Αρχείο:Macedonian Cross black background.jpg|Άλλη παραλλαγή
Αρχείο:Macedonian Cross, white, black background.jpg|Μακεδονικός Σταυρός, λευκός σε μαύρο φόντο


## Παραπομπές


Κατηγορία:Χριστιανικοί σταυροί
Κατηγορία:Χριστιανισμός στη Βόρεια Μακεδονία
Κατηγορία:Εθνικά σύμβολα της Βόρειας Μακεδονίας
Ντανίλο Καρρέρα

Ο **Ντανίλο Καρρέρα** (*Danilo Carrera*, γεννημένος ως Ντανίλο Χαβιέρ Καρρέρα Ουέρτα, *Danilo Xavier Carrera Huerta*, 17 Ιανουαρίου 1989) είναι Εκουαδοριανός ηθοποιός, μοντέλο, παρουσιαστής και ποδοσφαιριστής. 

## Φιλμογραφία
**Crónicas desquiciadas* - 2011, (θέατρο)
**Relaciones peligrosas* - 2012, ως Λεονάρδο "Λεό" Μαξίμο 
**Grachi* - 2012/13, ως Άξελ Βέλες
**Indigo* - 2013, (ταινία)
**It Was Me* - 2013, (ταινία)
**Cosita linda* - 2013/14, ως Φεδερίκο "Φέντε" Μαδαριάγα
**República Deportiva* - 2013/14, ως Παρουσιαστής
**Tu Desayuno* - 2014, ως Αλέγρε
**El gordo y la flaca* - 2014/15
**El camino* - 2015, ως Παρουσιαστής
**Pasión y poder* - 2015/16, ως Φράνκο Ερρέρα Φουέντες/Φράνκο Γκόμες-Λόυνα Ερρέρα
**Ruta 35* - 2016, ως Γουίλσον
**Sin rastro de ti* - 2016, ως Μαουρίσιο Σαντιγιάνα
**La doble vida de Estela Carrillo* - 2017, ως Ντανίλο Καμπρέρα
**Bailando por un sueño* - 2017, ως Διαγωνιζόμενος/9η θέση
**República Mundialista Russia* - 2018, ως Παρουσιαστής
**[[Οι Κόρες της Σελήνης|Hijas de la luna]]* - 2018, ως Σεμπαστιάν Οροπέσα Ρουίς/Σεμπαστιάν Φράνκφουρτ Ρουίς
**Lo más sencillo es complicarlo todo* - 2018, ως (ταινία)
**Vencer el miedo* - 2020, ως Ομάρ Σιφουέντες
**Quererlo todo* - 2020/21, ως Ματέο Σάντος Κορονέλ

## Στατιστικά ως ποδοσφαιριστής
;Campeonato Ecuatoriano de Fútbol 2019

### Διακρίσεις και τουρνουά
;Divisiones Menores

### Club
;Copa Ecuador

## Βραβεία και υποψηφιότητες

;Άλλες αναγνωρίσεις

*2015: "50 πιο όμορφοι" από  το People en Español.

*2015: Το People en Español, τον ονόμασε έναν από τους 15 πιο σέξι άνδρες του Οκτωβρίου.

*2016: "50 πιο όμορφοι" από  το People en Español.

*2017: Παραλαβή του Κλειδιού της Πόλης Γιούνιον Σίτι του Νιου Τζέρσεϊ.

## Παραπομπές


## Εξωτερικοί σύνδεσμοι

* 
*
* 
*

Κατηγορία:Ηθοποιοί από τον Ισημερινό
Κατηγορία:Ποδοσφαιριστές από τον Ισημερινό
Παλαιά Κρωβύλη Ροδόπης

Η **Παλαιά Κρωβύλη** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 110 μέτρα.

## Γεωγραφία - ιστορία
Η Παλαιά Κρωβύλη βρίσκεται στα όρια με την Περιφερειακή Ενότητα Έβρου, στα ανατολικά του κάμπου της Κομοτηνής και τους βορειοανατολικούς πρόποδες του όρους Ίσμαρος. Απέχει 27 χλμ. ΝΑ. από την Κομοτηνή, 37 χλμ. Δ.-ΒΔ. από την Αλεξανδρούπολη, 17 χλμ. ΝΔ. από τις Σάπες (έδρα του δήμου) και λιγότερο από 1 χλμ. ΒΔ. από την Κρωβύλη. Η  πλειοψηφία των κατοίκων της είναι μουσουλμάνοι (λίγοι από αυτούς είναι Πομάκοι που προέρχονται από την κοινότητα Οργάνης). Στην τοποθεσία "Παπά Αμπέλια", 500 μέτρα ανατολικά του χωριού, έχει βρεθεί προϊστορικός οικισμός, λίθινοι πελέκεις, τριπτήρες και πυριτόλιθοι, τέσσερα ανθρωπόμορφα και ένα ζωόμορφο πήλινα ειδώλια, τα οποία διακοσμούνται με εγχαράξεις καθώς και πλούσια κεραμεική. Η περιοχή από το 1981 έχει κηρυχθεί αρχαιολογικός χώρος.

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Κρωβύλης. Σύμφωνα με το Πρόγραμμα «Καλλικράτης» μαζί με την Κρωβύλη και τα Πετρωτά αποτελούν την τοπική κοινότητα Κρωβύλης που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει πληθυσμό 277 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών